**Тақырыбы:** «Инклюзивті білім беру» ұғымы

**Жоспар:**

1. Инклюзивті білім берудің мәні. Инклюзивті оқыту барысында қолданылатын терминдер мен негізгі ұғымдар.

2. Инклюзивті оқытуды енгізудің шарттары.

3. Инклюзивті оқытудың негізгі принциптері.

4. Қорытынды.

**Мақсаты:**

Инклюзивті білім беру туралы мағлұмат беру. Инклюзивті білім беру - білім алудағы барлығының, соның ішінде ерекше қажеттілігі бар балалардың, қолжетімділігін қамтамасыз ету мақсатында жалпы білім беруді дамытуға арналған мемлекет саясаты екендігі туралы түсінік беру. Инклюзивті білім берудің міндеттерін айқындау, жүзеге асырудың негізгі шарттарына тоқталу.

**Ресурстар:**

Ақ қағаздар, плакаттар, түрлі-түсті маркерлер, нұсқаулық, суырма сұрақтар.

**Барысы:**

Алдымен барлығымыз бір – бірімізбен амандасып алайық. Амандасу тәсілін сіздерге түсіндіріп өтейін. Үш түсті алақан көрсетемін, оның өз амандасу тәсілі болады:

Жасыл түсті алақан – қол беріп амандасу.

Қызыл түсті алақан – арқамен амандасу.

Сары түсті алақан – құшақтасып амандасу.

«Құшақтасу» жаттығуы

Мақсаты: топты эмоционалдық біріктіру, эмоционалдық қатынас орнату, белсенділіктерін арттыру.

Қатысушылардың біріншісі біреуін құшақтайды, екіншісі ол екеуін, үшіншісі ол үшеуін солай жалғаса береді, соңында үлкен құшақтасқан- шар пайда болады. Микротоп арасындағы пікірлесу жаттығуы, белсенді емес адам шетте қалып қоймауын қадағалау.

**Топтың ереже қабылдауы:**

Жүргізуші танысып болғаннан кейін, топтың ережесін қабылдауын сұрайды, егер қатысушылар келіскен болса, алақандарын соғады, егер келіспесе – аяқтарын топылдатады.

\* Ашық қатынаста болу (сұрақ қою)

\* Белсенділік таныту (белсенді қатысу)

\* Бағасыз пікір(өз ойларын ашық, толық жеткізу

\* Ерікті қатынасу (көтеріңкі көңіл-күй)

\* Телефондар тыныштықта (дыбыссыз режимге қою)

\* Уақыт қымбат (регламент сақтау)

\* Эфирде бір микрофон (сөйлеушінің сөзін бөлмей тыңдау, кезекпен сөйлеу)

**Ойтүрткі:**

1. «Инклюзивті білім беру дегенді қaлaй түciнeciздeр?»

Қатысушылар өзара ой бөліседі (5 мин.)

2. «Инклюзия» сөзін естігенде қандай қауымдастық пайда болатынын талқылаңыз. (Сөздер осы сөздің әріптерімен басталуы керек, 5 минут). Топтың пікірін сұрау (5мин.)

И – даралық... И – индивидуальность...

Н – жаңалық... Н – новизна...

К – кешенді тәсіл... К – комплексный подход...

Л – жеке тұлға... Л – личность...

Ю – құқықтық сауаттылық... Ю – юридическая грамотность..

З – заңдылық... З – законность...

И – бала үшін жеке даму бағдарламасы И – индив.прогр.разв.ребенка...

Я – Мен – тұжырым... Я – Я-Концепция...

**«Инклюзивті білім беру»** ұғымы

Қазіргі таңда барлық әлем жұртшылығының назарын аударып отырған мәселе балалардың жеке сұраныстары мен ерекшеліктеріне ортаның, отбасының қатысуымен білім беру үрдісіне толық қосуды қарастыратын инклюзивті білім беру. Инклюзив сөзі − франц. inclusif – өзіне енгізетін, латын тілінен аударғанда лат. include – ішіне аламын, енгіземін «өзімді қосқанда», ал ағылшын тілінен аударғанда «араластырамын», «бәрі қосулы» деген мағынаны білдіреді.

Инклюзивті білім беру дегеніміз – балалардың жынысына, жас ерекшеліктеріне, географиялық тұратын жеріне, қимыл-қозғалыстық және ақыл-есінің жағдайына, әлеуметтік-экономикалық жағдайына қарамастан, сапалы білім алу және өздерінің потенциалдық дамыту мүмкіндігіне ие болу.

**Инклюзивті білім беру** – барлық білім алушыларға арнайы білім беру қажеттіліктері мен жеке мүмкіндіктерін ескере отырып, білім алуға тең қол жеткізуді қамтамасыз ететін процесс.

**Инклюзивті білім беру** – барлық балалар үшін білім алудың бірдей қол жетімділігін және мүгедектердің әртүрлі қажеттіліктерін бейімдеуде жалпы білім беруді дамытуды көздейтін кеңірек интеграциялық процесс.

**Интеграциялық білім беру** – білім беру процесін ұйымдастырудың формасы, онда ЕБҚЕ балалар жалпы білім беру мекемесінің жағдайында әдеттегідей дамып келе жатқан әріптестерімен бірге білім алу үшін арнайы жағдай жасау арқылы білім алады.

**Коррекциялық жұмыс** – мемлекетті жетілдіруге, қолданыстағы бұзушылықтарды еңсеруге, сондай-ақ «ерекше» балалар мен жасөспірімдердің жеке тұлғаның зияткерлік, физикалық, сөйлеу. Сенсорлық мүмкіндіктерін дамытуға бағытталған педагогикалық шаралар жүйесі.

**Толеранттылық** (Tolerancе)–(ағылшынның тolerancе) – азаматтардың өзара сыйластық қарым-қатынасына, этникалық және мәдени әртүрлілікті сақтауға бағытталған, әлеуметтік және ұлтаралық қақтығыстарды реттеудің қолайлы негізі ретінде әрекет етеді, шиеленісті (төзбеушілік) босатады және түрлі мүдделер мен құндылықтарға қатысты өзара келісімдерге қол жеткізеді.

**Мүмкінділігі шектеулі балалар** – туа біткен, тұқым қуалайтын,сатып алынған аурулар немесе уақытында растаған жарақаттар салдары туындаған өмір сүру ұзақтығышектелген физикалық және/немесе ақыл-ой кемістігі бар, ақыл-ой дамуы тежелген балалар.

**Ерекше қажеттіліктері бар балалар**(оқытуда айрықша сұранысы бар балалар) – ауру, жарақат немесе ақаулықтар салдарынан дене мүшелерінің функцияларын үнемі бұзатын денсаулыққа байланысты бұзылыстары бар балалар өмірлерін шектеуге алып келеді және олардың әлеуметтік қорғалуын қажет етеді.

**Инклюзивті білім берудің негізіне** балалардың кез-келген кемсітушілігін болдырмайтын, барлық адамдарға тең қарым-қатынасты қамтамасыз ететін, бірақ ерекше білім алу қажеттіліктері бар балалар үшін ерекше жағдай жасайтын идеология жатады. Осы бағыт балаларды оқуда жетістікке жетуге ықпал етіп, жақсы өмір сүру жағдайын қалыптастырады.

**Инклюзивті білім берудің мақсаты:** даму мүмкіндігі шектеулі балаларды қалыпты балалармен бірге білім беру. Яғни адамның жынысына, дініне, шығу тегіне қарамастан тең құқылы жеке тұлға ретінде білім беру жүйесі болып табылады.

**Инклюзивті оқытуды енгізудің шарттары.** Инклюзивті ортаны құру туралы айтатын болсақ, оқу орнында кедергісіз орта болған жағдайда ғана мүмкін болады:

* Ғимараттың жағдайы, үй-жайлары және олардың санитарлық-гигиеналық талаптарға сәйкестігі;
* Аудиториялар мен сынып бөлмелерінің, балабақша топтарының жоғары сапалы сапалы жабдықтары;
* Жабдықталған медициналық кабинеттің болуы;
* Теңгерімді ыстық тамақпен қамтамасыз ететін жабдықталған тамақ блогының болуы;
* Студенттер мен оқушыларға, балаларға арналған қауіпсіздік қызметтерінің болуы.

**Инклюзивті оқытудың негізгі принциптері:**

1. Адам құндылығы оның мүмкіндігіне қарай қабілеттілігімен, жеткен жетістіктермен анықталады.

2. Әрбір адам сезуге және ойлауға қабілетті.

3. Әрбір адам қарым-қатынасқа құқылы.

4. Барлық адам бір-біріне қажет.

5. Білім шынайы қарым-қатынас шеңберінде жүзеге асады.

6. Барлық адамдар құрбы-құрдастарының қолдауы мен достығын қажет етеді.

7. Әрбір оқушы үшін жетістікке жету-өзінің мүмкіндігіне қарай орындай алатын әрекетін жүзеге асыру.

8. Жан-жақтылық адам өмірінің даму аясын кеңейтеді.

Инклюзивті оқыту балаларды оқу үрдісіндегі қажеттіліктерін қанағаттандырып, оқыту мен сабақ берудің жаңа бағытын өңдеуге талпынады. Егер инклюзивті оқытудың оқыту мен сабақ беруге енгізілген өзгерістері тиімді болса, онда ерекше қажеттіліктері бар балалардың жағдайлары да өзгереді. Осы жаһандық мәселеге әлем ғалымдары мынадай анықтама береді: инклюзивтік білім беру дегеніміз − барлық балаларды, соның ішінде ерекше білім беруді қажет ететін балаларды жалпы білім үрдісіне толық енгізу және әлеуметтік бейімдеуге, жынысына, шығу тегіне, дініне, жағдайына қарамай, кездесетін кедергілерді жоюға, ата-аналарын белсенділікке шақыруға, баланың түзеу-педагогикалық және әлеуметтік мұқтаждықтарына арнайы қолдау, яғни, жалпы білім беру сапасы сақталған тиімді оқытуға бағытталған мемлекеттік саясат.

Инклюзивтік оқыту негізінде балалар құқығын кемсітпеу, адамдарға деген

теңдік қатынасты қамтамасыз ету, оларға арнайы жағдай қалыптастыру негізі

жатыр.

**Инклюзивті оқытуды жүзеге асырудың негізгі шарттары:**

- нормативтік-құқықтық негіздерді жетілдіру;

- ғылыми, оқу-әдістемелік, кадрлық, қаржылық-экономикалық және басқа да ресурстардың шоғырлануы;

- әлеуметтік-педагогикалық шарттарды құру;

- ерекше қажеттіліктері бар тұлғаларды әлеуметтік бейімдеуге және кәсіби бағдарлау мен өзін-өзі дамытуға жағдай жасау;

- балалардың жеке мүмкіндіктері мен білім алу қажеттіліктерін ескере отырып, ақпаратты коммуникативтік технологияларды пайдалануды қамтамасыз ететін интерактивті оқыту.

ЕБҚЕ балалардың білім алу құқықтары «Қазақстан Республикасының балалардың құқықтары туралы», «Білім беру туралы», «Мүмкіндігі шектеулі балалардың әлеуметтік және медициналық-педагогикалық түзетуге ықпал ету туралы», «Арнайы әлеуметтік қызмет туралы» Қазақстан Республикасының Заңдарында, Қазақстан Республикасының Конституциясында бекітілген.

ЕБҚЕ балалар не олардың заңды өкілдерінің білім беру мекемесін таңдауға құқылы екендігін ескерсек, әрбір мұғалім инклюзивті біліктілігін өзінің кәсіби біліктілігінің құрамдас бір бөлігі ретінде қарап, жетілдіруі қажет. Біліктілікті арттыру барысында жасалған зерттеулердің бәрі заманауи адамға қажетті түйінді біліктілік құрамының негізін құрайды.

Инклюзивті білім беруді дамытуды ЕБҚЕ балалардың білім алу жүйесін жетілдірудің басты бағыттарының бірі ретінде қарастыру керек. Бала және оның ата-анасының тұрғылықты жеріне сәйкес жалпы типтегі мекемелерге ЕБҚЕ балаларға білім беруді ұйымдастыру, оларды ұзақ мерзімге мектеп-интернатқа жіберуден сақтап, отбасында тәрбиеленіп тұруы үшін жағдай жасайды, қалыпты деңгейдегі дамыған құрдастарымен күнделікті қарым- қатынас жасауды қамтамасыз етеді, әлеуметтік бейімделуі және қоғамға кіріктіруге қатысты мәселелерді тиімді шешуге мүмкіндік береді.

Қорыта айтқанда, бала − ата-ана − педагог, отбасы және білім беретін ұйымдар арасындағы сабақтастықтың ойдағыдай жүзеге асуы тұлғаның әлеуметтік бейімделуінің алғы шарттарының бірі болмақ. Біз, балалар үшін бала өз әрекетінің қатысы мен керектігін сезінетіндей жағдай жасауымыз керек. Мемлекетіміздің әрбір азаматы – ұлттық құндылықтарымыз, әр баласы еліміздің ертеңі екенін ескерсек әрбір мүмкіндігі шектеулі балалардың сапалы білім алып, азамат болып қалыптасуына жағдай жасау біздің міндетіміз. Инклюзивті оқыту – ЕБҚЕ балалардың тең құқығын анықтайды және ұжым іс-әрекетіне қатысуға, адамдармен қарым-қатынасына қажетті қабілеттілікті дамытуға мүмкіндік береді.

Осы бағытты білім беру жүйесіне енгізу арқылы балаларды адамгершілікке, ізгілікке, қайырымдылыққа тәрбиелей аламыз.

Сонымен қоса, инклюзивті оқыту үрдісі балаларды толеранттылыққа тәрбиелеудің бастауы болмақ. Мүмкіндігі шектеулі жандарға деген мемлекет тарапынан көрсетілетін көмек етек жинап, ел болғалы толастамақ емес. Дегенмен бұл әрине мұндай жағдайда аздық, әлі де болса ойланарлық жағдай. Десек те, даму мүмкіндігі шектеулі жандар үшін ел тарапынан бөлінетін көмек пен қамқорлық шектелмесе екен деген ойдамын. Бұл жандар ондай өмірді таңдап алмаса керек. Мүмкіндігі шектеулі балалардан болашақта қолдарынан іс келетін саналы азаматтар мен азаматшалар шықпасына кім кепіл? Мүмкіндігі шектеулі жандардың қозғалыс мүмкіндігі шектелгенімен, жандүние кеңістігі аясының тарылып, күйзеліске ұшырауына жол бермеу − белгілі бір ұйымдардың міндеті ғана емес, қоршаған ортаның, қалың бұқараның басты парызы. Соңғы уақытта елімізде атқарылып жатқан істер инклюзивті білім беру жүйесінің қалануына негіз болары анық. Жас нәрестенің дені сау болса, отбасына зор қуаныш пен бақыт әкеледі. Елімізде өркениетті қоғам құру үшін, тәрбиелі, дені сау азаматтар мен азаматшалар тәрбиелеу керек.

Қазіргі таңда әр оқушыға жеке тұлға ретінде қарап, саналы тәрбие, сапалы білім беру өмір талабы болып табылады. «Бәріне бірдей мүмкіндік», «Сапалы білім - барлығы үшін» деген ұстанымды қолдау маңызды.

**Сергіту сәті:**

1. Шабамыз –шабамыз – шабамыз (алақандарымен ақырындап аяқтарын

соғады, қаттырақ соға бастайды)

2. Барьер (қолдарын алдарына қойып барьердан секірген болады)

3. Солға бұрыламыз (Қолдарымен сол жақтарын көрсетеді)

4. Жаңбыр (Бір – бірінің арқаларынан соғады)

5. Оңға бұрыламыз ( Қолдарымен оң жақтарын көрсетеді)

6. Финишка жеткенде (Қолымызды жоғары көтеріп, урааа!)

Нұсқаушының айтуы бойынша қимылдар 3-4 рет қайталануы мүмкін.

**Оқыту нәтижесі:** Топтаса жұмыс атқара отырып, инклюзивті білім берудің ерекшелігін айқындайды.

**Топқа бөлу.** Сандар арқылы жас мамандар 2 топқа бөлінеді. Әр топ тапсырманы ақ қағаздарға орындайды. Ортақ шешім қабылданып, ортақ постерге түсіріледі, спикерлер қорғайды.

Жетекші сұрақтар:

1) «Инклюзив» сөзінің мағынасын ашу

2) Инклюзивті білім беру дегеніміз не?

3) Инклюзивті білім берудің мақсаты

4) Инклюзивті оқытуды енгізудің шарттары.

5) Инклюзивті оқытудың негізгі принциптері

6) Инклюзивті білім беруді дамыту

7) Инклюзивті оқытуды жүзеге асырудың негізгі шарттары

8) Инклюзивтік оқытудың маңыздылығы

**Негізгі идеялар:** «Бәріміз бірдейміз, кемсітуді білмейміз».

**Түйінді идея:**

Инклюзивті оқыту – барлық балалардың мұқтаждықтарын ескеретін, ерекше қажеттіліктері бар балалардың білім алуын қамтамасыз ететін жалпы білім үрдісінің дамуы.

**Кері байланыс**

**Рефлексия**

Қолдың суретін салып,әр саусағына пікірлерін жазу.

**Шаттық шеңбері**

«Жүректен-жүрекке» ұсыныстарын, пікірлерін қалдыру.